CELEX: 32016R2120
Language: bg
Date: 2016-12-02 00:00:00
Title: Регламент за изпълнение (ЕС) 2016/2120 на Комисията от 2 декември 2016 година за изменение на Регламент (ЕО) № 1033/2006 по отношение на разпоредбите, посочени в член 3, параграф 1 (Текст от значение за ЕИП )

3.12.2016   
            
            
               BG
            
            
               Официален вестник на Европейския съюз
            
            
               L 329/70
            
         РЕГЛАМЕНТ ЗА ИЗПЪЛНЕНИЕ (ЕС) 2016/2120 НА КОМИСИЯТА
   от 2 декември 2016 година
   за изменение на Регламент (ЕО) № 1033/2006 по отношение на разпоредбите, посочени в член 3, параграф 1
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост) (1), и по-специално член 3, параграф 5 от него,
   След консултация с Комитета за единно небе,
   като има предвид, че:
   
               (1)
            
            
               В член 2, параграф 2, точка 16 от Регламент (ЕО) № 1033/2006 на Комисията (2) се посочват определения, установени в том 1 на Процедурите за аеронавигационно обслужване — Експлоатация на въздухоплавателните средства (PANS-OPS, док. 8168) на Международната организация за гражданско въздухоплаване (ИКАО), и по-специално неговото четвърто издание от 1993 г., включващо изменение № 13. След приемането на Регламент (ЕО) № 1033/2006 ИКАО внесе изменения в посочения документ, като през 2006 г. беше прието неговото пето издание, включващо изменение № 6.
            
         
               (2)
            
            
               В приложението към Регламент (ЕО) № 1033/2006 се посочват разпоредби, установени в приложение 2 на ИКАО — Правила за полети, и по-специално неговото 10-о издание от юли 2005 г., включващо всички изменения до № 42. След приемането на Регламент за изпълнение (ЕС) № 428/2013 на Комисията (3) станаха приложими приетите с Регламент за изпълнение (ЕС) № 923/2012 на Комисията (4) общи правила за полетите, които неотдавна бяха актуализирани с Регламент за изпълнение (ЕС) 2016/1185 на Комисията (5). Тези общи правила за полетите се отнасят — по-конкретно в раздел 4 на приложението към Регламент за изпълнение (ЕС) № 923/2012 — към разпоредбите във връзка с полетните планове, поради което те заместиха предишните позовавания на приложение 2 на ИКАО.
            
         
               (3)
            
            
               В приложението към Регламент (ЕО) № 1033/2006 се посочват разпоредби, които се съдържат в Процедурите за аеронавигационното обслужване — Управление на въздушното движение (PANS-ATM, док. 4444) на ИКАО, и по-специално тяхното 15-о издание от 2007 г., включващо изменение № 4. След приемането на Регламент за изпълнение (ЕС) № 428/2013 ИКАО внесе изменения в посочения документ, като най-актуалното от тях включва изменение № 6. В приложението към Регламент (ЕО) № 1033/2006 също така се посочват разпоредби, установени в Допълнителните регионални процедури (док. 7030) на ИКАО, и по-специално тяхното пето издание от 2008 г., включващо изменение № 7. След приемането на Регламент за изпълнение (ЕС) № 428/2013 ИКАО внесе изменения в посочения документ, като най-актуалното от тях включва изменение № 9.
            
         
               (4)
            
            
               Позоваванията на приложение 2, док. 8168, док. 4444 и док. 7030 на ИКАО в Регламент (ЕО) № 1033/2006 следва да се актуализират, за да се даде възможност на държавите членки да изпълнят своите международни правни задължения и да се осигури съгласуваност с международната регулаторна рамка на ИКАО.
            
         
               (5)
            
            
               Поради това Регламент (ЕО) № 1033/2006 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1033/2006 се изменя, както следва:
   
               1)
            
            
               в член 2, параграф 2 точка 16 се заменя със следното:
               
                           „16.
                        
                        
                           „процедури в района на терминала“ означава стандартните отлитания по прибори и стандартните долитания по прибори, както са определени в Процедурите за аеронавигационно обслужване на ИКАО — Експлоатация на въздухоплавателните средства (PANS-OPS, док. 8168 — том 1 — пето издание — 2006 г., включващо всички поправки до № 6).“;
                        
                     
         
               2)
            
            
               приложението се заменя с текста в приложението към настоящия регламент.
            
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 96, 31.3.2004 г., стр. 26.
   
      (2)  Регламент (ЕО) № 1033/2006 на Комисията от 4 юли 2006 г. за определяне на изискванията за процедурите за полетни планове в предполетната фаза за единното европейско небе (ОВ L 186, 7.7.2006 г., стр. 46).
   
      (3)  Регламент за изпълнение (ЕС) № 428/2013 на Комисията от 8 май 2013 г. за изменение на Регламент (ЕО) № 1033/2006 по отношение на разпоредбите на ИКАО, посочени в член 3, параграф 1, и за отмяна на Регламент (ЕС) № 929/2010 (ОВ L 127, 9.5.2013 г., стр. 23).
   
      (4)  Регламент за изпълнение (ЕС) № 923/2012 на Комисията от 26 септември 2012 г. за определяне на общи правила за полетите и разпоредби за експлоатация относно аеронавигационните услуги и процедури, и за изменение на Регламент за изпълнение (ЕС) № 1035/2011 и регламенти (ЕО) № 1265/2007, (ЕО) № 1794/2006, (ЕО) № 730/2006, (ЕО) № 1033/2006 и (ЕС) № 255/2010 (ОВ L 281, 13.10.2012 г., стр. 1).
   
      (5)  Регламент за изпълнение (ЕС) 2016/1185 на Комисията от 20 юли 2016 г. за изменение на Регламент (ЕС) № 923/2012 с оглед на актуализацията и допълването на общите правила за полетите и разпоредбите за експлоатация относно аеронавигационните услуги и процедури (SERA част В) и за отмяна на Регламент (ЕО) № 730/2006 (ОВ L 196, 21.7.2016 г., стр. 3).
   
      ПРИЛОЖЕНИЕ
      
         
            „ПРИЛОЖЕНИЕ
            
               Разпоредби, посочени в член 3, параграф 1
            
            
                     
                        1.
                     
                     
                        Раздел 4 на приложението към Регламент за изпълнение (ЕС) № 923/2012 на Комисията (1).
                     
                  
                     
                        2.
                     
                     
                        Глава 4, раздел 4.4 (Полетни планове) и глава 11, параграф 11.4.2.2 (Съобщения за движението) от PANS-ATM, док. 4444 на ИКАО (15-о издание от 2007 г., включващо всички изменения до № 6).
                     
                  
                     
                        3.
                     
                     
                        Глава 2 (Полетни планове) и глава 6, параграф 6.12.3 (Гранични разчети) от Допълнителни регионални процедури, док. 7030, Европейски (ЕUR) допълнителни регионални процедури (5-о издание от 2008 г., включващо всички изменения до № 9).
                     
                  
      
      
         (1)  Регламент за изпълнение (ЕС) № 923/2012 на Комисията от 26 септември 2012 г. за определяне на общи правила за полетите и разпоредби за експлоатация относно аеронавигационните услуги и процедури, и за изменение на Регламент за изпълнение (ЕС) № 1035/2011 и регламенти (ЕО) № 1265/2007, (ЕО) № 1794/2006, (ЕО) № 730/2006, (ЕО) № 1033/2006 и (ЕС) № 255/2010 (ОВ L 281, 13.10.2012 г., стр. 1).“